18. 8. 86 De Europæiske Fællesskabers Tidende Nr. C 207/11 
Udtalelse om »Fællesskabets retningslinjer for udvikling af nye og vedvarende energikilder« (*) 
(86/C 207/05) 
Rådet for De europæiske Fællesskaber besluttede den 7. februar 1986, under henvisning til EØF-
traktatens artikel 198, at anmode om Det økonomiske og sociale Udvalgs udtalelse om 
»Fællesskabets retningslinjer for udvikling af nye og vedvarende energikilder«. 
Det forberedende arbejde henvistes til Udvalgets sektion for energi og nukleare anliggender, som 
udpegede Paul Flum til ordfører. Sektionen vedtog sin udtalelse den 30. april 1986. 
Det økonomiske og sociale Udvalg vedtog på sin 237. plenarforsamling den 21. maj 1986 
enstemmigt følgende udtalelse: 
1. Generelle bemærkninger 
1.1. Udvalget bifalder, at man viderefører de forsknings-, 
udviklings- og demonstrationsprogrammer vedrørende 
indførelse af nye og vedvarende energikilder, som blev 
påbegyndt i 1974. Netop den omstændighed, at man siden 
1979 i voksende omfang har koncentreret bestræbelserne 
om konkrete demonstrationsprojekter, viser tydeligt, at 
man ikke arbejder med disse energikilder blot for at have et 
alibi, men derimod satser på at udnytte dem som led i 
styrkelsen af EF's energiforsyningssikkerhed. 
Dette vil kunne opnås, hvis det lykkes 
— at gøre det klart for befolkningen, hvilke fordele 
teknikken i forbindelse med de nye og vedvarende 
energikilder indebærer for økosystemet, 
— at tilpasse de kendte teknikker til den bredest mulige 
brugerkreds' behov, 
— at overvinde unødvendige administrative og normtekni­
ske hindringer, samt 
— i praksis at anvende og udnytte disse energikilder over 
en bred front. 
I lyset af resolutionens målsætninger er Udvalget med 
hensyn til de sammenlignende omkostningsvurderinger af 
den opfattelse, at energiomkostningerne pr. produceret 
enhed vil være desto lavere, jo mere udbredt udforskningen 
og udnyttelsen af de alternative energikilder er. 
Efter Udvalgets mening vil en mere udbredt anvendelse af 
alternative energiformer ydermere bidrage til at begrænse 
omkostningerne ved energi produceret med traditionelle 
energibærere. 
1.2. Fordelene ved programmet er på det økonomiske 
område at finde i form af substitution af kulbrinter, på det 
teknologiske område i form af innovationsimpulser og på 
det sociale område i form af betydelige beskæftigelsesmæs­
sige virkninger og højere realindkomst. 
Da Fællesskabets økonomiske struktur både har brug for 
centrale og decentrale energiforsyningsanlæg, bør alt 
sættes i værk for at dæmme op for unødvendige konflikter 
mellem disse to indfaldsvinkler. 
1.3. Det er Udvalgets opfattelse, at man indtil nu næppe 
har kunnet anfægte de oplysninger, der foreligger om det 
potentiel af nye og vedvarende energikilder, som lader sig 
udnytte. Derimod er de hidtidige forsøg på en kvantifice-
(') EFT nr. C 94 af 22. 4. 1986, s. 2. ring angribelige på grund af den anvendte metode og 
tenderer mod en undervurdering. Kommissionens opfor­
dring om at skabe en bedre gennemsigtighed på dette 
område gennem en forbedret metode må derfor være rigtig. 
Når det anslås, at 5 % af energibehovet på mellemlang sigt 
vil kunne dækkes af nye og vedvarende energikilder, må det 
siges at bero på et meget forsigtigt skøn. Gennem effektiv 
omsætning af eksisterende laboratorieudviklede resultater 
til praksis i husholdningerne, i de små og mellemstore 
virksomheder og i industrien skulle det være muligt at nå op 
på betydeligt højere værdier. 
1.4. Udnyttelsen af decentrale energikilder forudsætter 
en bredt anlagt decentral styring. Denne kan sikres af små 
industri- og håndværksvirksomheder og arbejdstagere med 
den fornødne tekniske uddannelse. Udvalget ser i en 
aktivering af dette potentiel og i deltagelsen af rådgivende 
udvalg og demonstrationsprojekternes udførelse i praksis 
mulighederne for helt nødvendige multiplikatorvirkninger. 
Derigennem opnås en styrkelse af programmets effektivi­
tet. 
1.5. Udvalget bifalder derfor ikke blot retningslinjerne 
for en udvikling af nye og vedvarende energikilder i 
Kommissionens seneste meddelelse til Rådet, men kan 
ligeledes tilslutte sig resolutionsudkastet. Disse mere 
generelle bemærkninger suppleres nedenfor med kommen­
tarer til specifikke punkter i meddelelsen. 
2. Bemærkninger til specifikke punkter i meddelelsen 
2.1. Nedenstående kommentarer ændrer intet ved det 
alt i alt positive indtryk, man har af meddelelsen. Derimod 
kaster de lys over, hvorledes nye og vedvarende energikil­
der rent faktisk kan anvendes til en regional og teknologisk 
spredning af Fællesskabets fremtidige energiforsyning. 
Afsnit A, indledning, pkt. 3 
På teknologiens nuværende stadium er det snarere 
inputmængden end en forfinelse eller videreudvikling af 
teknikken, der er bestemmende for, hvor stort et potentiel 
der kan udnyttes. Dette er bestemt ikke begrænset til 
»afsides beliggende områder«, men omfatter også større 
regioner i Fællesskabet. 
I mange af Fællesskabets regioner er det muligt at udnytte 
en bred vifte af nye energiformer, der strækker sig fra bl.a. 
sol-, vind- og biomasseenergi til geotermisk energi. 
Nr. C 207/12 De Europæiske Fællesskabers Tidende 18. 8. 86 
Afsnit B, punkterne 10, 12 og 14 
Det påstås bl.a., at de nye og vedvarende energikilder »i de 
fleste tilfælde (indebærer) forholdsmæssig højere specifik­
ke investeringsomkostninger« og kun skulle være konkur­
rencedygtige »i afsides beliggende områder«. 
Det fremgår ikke, om man her sammenligner demonstra­
tionsprojekterne indbyrdes eller om de sammenlignes med 
introducerede teknologier. 
Samtidig skal man pege på, at det er forkert udelukkende at 
foretage omkostningssammenligninger, der bygger på rent 
driftsøkonomiske betragtninger. I forbindelse med vedva­
rende energikilder overses det i øvrigt ofte, at samtlige de 
pengemidler, der investeres, cirkulerer i Fællesskabet og 
har beskæftigelsesmæssige virkninger. I forbindelse med el­
produktion på basis af olie tilflyder derimod op til 60 % 
tredjelande. 
Den samfundsøkonomiske nytte for Fællesskabet ved at 
anvende nye og vedvarende energikilder træder derved 
tydeligt frem. 
Afsnit C, pkt. 19 
Den omstændighed, at solenergi henføres til de sydlige og 
vindenergi til de nordlige regioner, bør efterprøves 
nærmere. Ud over den geografiske beliggenhed giver 
årstidseffekter visse forskydninger. Udvalget anmoder om, 
at »energikortene« for det udvidede Fællesskab føres helt 
up-to-date. 
Afsnit D, pkt. 24 og 25 
Der anmodes om, at man samler erfaringerne fra de 
hidtidige udviklings- og demonstrationsprogrammer, 
således at man ved gennemførelsen af yderligere program­
mer har nogle holdepunkter for opbygningen af en 
resultatevaluering. 
Afsnit D, pkt. 24 og 35 
Det må være i Fællesskabets interesse, at det sikres, at 
energien kan aftages og tilsluttes til de offentlige forsy­
ningsnet. 
Principielt må det anses for hensigtsmæssigt, at der 
tilvejebringes EF-kriterier og -normer for en målrettet 
indførelse af nye og vedvarende energikilder. Der bør 
imidlertid kun fastlægges en ramme, således at udvik­
lingens dynamik ikke forstyrres gennem overdreven 
regulering af detaljer. 
Bruxelles, den 21. maj 1986. Pkt. 27 
Anvendelsen af nye og vedvarende energikilder bør specielt 
fremmes på regionalt og lokalt plan. I dette øjemed bør der 
etableres sagkyndige organer. 
Pkt. 28 
Specielt i Middelhavets store ø-regioner er det allerede i dag 
økonomisk rentabelt at udnytte nye energiformer. De 
innovationsimpulser, der herfra måtte blive tilført det 
afrikanske kontinent, må ikke undervurderes. 
En væsentlig forudsætning for øget markedsføring af 
alternative energiformer ligger i en løsning af problemet 
omkring oplagring af denne energiform. Der bør her 
anlægges en separat udviklingsstrategi. 
I forbindelse med projektudformning bør det undgås, at de 
nationale og EF's projekter overlapper hinanden. 
3. Henstillinger 
3.1. Ud over en lang række enkeltprojekter bør det 
overvejes, om man ikke i Fællesskabets forskellige regioner 
bør etablere og fremme centre, hvis primære opgave skulle 
være informationsvirksomhed, uddannelse, demonstration 
og tilpasning af eksisterende teknik. Målsætningen skulle 
være at opnå en effekt over en bred front via mindre 
virksomheder, håndværket og arbejdstagerne. 
Disse centre kunne indgå i et stort net, som skal fremme 
samordningen, effektiviteten og udviklingsdynamikken. 
3.2. En forbedring på mellemlang og lang sigt af 
markedsføringschancerne for tekniske anlæg og apparatu­
rer til nye og vedvarende energikilder forudsætter 
— at fordelene ved disse energiformer påvises i praksis, 
— at vanskelighederne med finansieringen i startfasen 
overvindes, 
— at der udvikles professionelle markedsføringsstrategier, 
samt 
— at der udvikles og fremstilles standardiserede produkter 
eller delprodukter i så store mængder, at enhedsomkost­
ningerne falder betydeligt. 
Dette forudsætter atter former for finansiering, hvor 
demonstrationsprojekter med brede generelle nyttevirk­
ninger i praksis modtager fuld støtte, og hvor projekter 
vedrørende markedsforberedelse og markedsføring støttes 
for en del af udgifternes vedkommende. 
Formand for 
Det økonomiske og sociale Udvalg 
Gerd MUHR